অভাব-অভিযোগ তো আছেই, চতুর্থ বর্ষের রুবাইয়াত শান্তা অবশ্য বেশ আশাবাদী, ‘কলেজ থেকে বিশ্ববিদ্যালয় হওয়ায় অনেক সুযোগ-সুবিধার দুয়ার খুলে গেল। পাশাপাশি আমাদের মানসিক শক্তিও বেশ জোরদার হয়েছে। বলতে পারব, আমরা এখন বিশ্ববিদ্যালয়ে পড়ি! আমাদের কতগুলো ক্লাব ও সংগঠন আছে, থিয়েটার আছে, রক্তদান কর্মসূচিও নিয়মিত চলছে। তবে ডিবেটিং ক্লাবটি বাদে অন্য সংগঠনগুলো কিছুটা ঝিমিয়ে পড়েছিল। আশা করি, নতুন আমেজে এখন আবার সবকিছু চাঙা হবে। মাঠে তো ছেলেরা নিয়মিত দাপিয়ে বেড়ায়, এটা খুব ভালো লাগে। আর লাইব্রেরিতে আরও বেশি বই দিলে ভালো হয়। সাংস্কৃতিক অনুষ্ঠানের নিয়মিত আয়োজন আমরা করে থাকি। কদিন আগে মঞ্চনাটক করেছি। উল্লেখযোগ্য বিষয় হলো, কদিন আগে টেক্সটাইল ইঞ্জিনিয়ারিং ডিবেটিং ক্লাব জাতীয় টেলিভিশন বিতর্কে চ্যাম্পিয়ন হয়েছে!’